Mi ruḥen s axxam n yidles ad ferǧen taceqquft n umezgun yenɣa-tt lferḥ, tečča-t s wallen yewwi-tt s amaḍal wayeḍ, tḥus s yiman-is d tameṭṭut yesɛan azal s tidet, twala-t d aṣaḍ n tudertis, d aṣaḍ ara tt-id-yessuksen gar yifassen n layas, ad tt-id-yessemneɛ seg waccaren n tmetti i ttijerḥen, i tikkelt tamenzut yella win ifehmen lhedra-yis, ineẓman-ines, i tikkelt tamezwarut, tufa win iwumi tezmer ad d-teḥku war akukru . Anda d-as-tules tadyant n tudert-is, d ayen teffer ɣef medden seg wasmi mecṭuḥet, yuweḍ-d wass teḥka-tt-id i win yefren wul-is, ayen yeččuren ul-is anda d as-tenna: Ayen ara ak-d-iniɣ deg leɛmer yeffeɣ-d seg uqemmuc-iw, deg leɛmer nniɣ-t-id, ala nekk i tyeẓran, ur bɣiɣ ara ma yella nniɣ-ak-t-id ad tbeddel tmuɣli-k ɣur-i!  sb 70.